एक प्लेटफार्म पर 4 कर्मचारी दो शिफ्टों में करेंगे सफाई
साफ-सफाई के लिए हेल्थ इंस्पेक्टर सोनी की योजना पर होगा अमल
भास्कर संवाददाता | खंडवा
जंक्शन की बिगड़ी सफाई व्यवस्था के लिए नया प्लान बन गया है। वह भी सीमित संसाधन और खर्च में। एक प्लेटफार्म पर 4 कर्मचारी दो शिफ्टों में सफाई करेंगे, ताकि रोजाना 25 हजार यात्रियों को साफ-सुथरा जंक्शन उपलब्ध कराए जा सकें।
ये प्लान तैयार किया है, हेल्थ इंस्पेक्टर आनंद सोनी। शुक्रवार सुबह भुसावल मंडल के एडीआरएम अरुण धार्मिक ने तीन घंटे जंक्शन का जायजा लिया। एडीआरएम का पद संभालने के बाद पहली बार खंडवा दौरे पर आए। वे गुरुवार-शुक्रवार की दरमियानी रात खंडवा आए। सुबह सबसे पहले एडीआरएम प्लेटफार्म नंबर-2 स्थित लॉबी पहुंचे। यहां से गुड शेड और फिर अंत में रनिंग रूम गए। सभी चल रहे निर्माण कार्यों काे देखा।
जंक्शन पर सफाई व्यवस्था का जायजा लेते नवागत एडीआरएम अरुण धार्मिक (काले रंग की शर्ट में) और अन्य रेल अफसर।
पहली शिफ्ट में सुबह 7 से दोपहर 1 बजे दो कर्मचारी प्लेटफार्म की धुलाई, ट्रैक क्लीनिंग करेंगे। इसके बाद दोपहर 3 से शाम 6 बजे तक दो कर्मचारी यहीं प्रक्रिया दोहराएंगे।
सीमित स्टाफ को जहां जरूरत होती है, वहीं एचअाई डांट-फटकार लगाएंगे। ताकि स्टाफ की उपस्थिति, समय प्रबंधन के साथ गुणवत्तापूर्वक सफाई का आउटपुट मिले।
प्लेटफार्म के अलावा, मुसाफिर खाना, रिजर्वेशन, पार्सल व दफ्तर में सफाई व्यवस्था संभालना। यहां-वहां, डस्ट बीन व ट्रैक से गारबेज उठाकर डिस्पोजल कराएंगे।
अब तक ये प्रयास हो चुके है सफाई के लिए
मंडल ने 25 लाख रुपए प्रतिमाह के हिसाब से निजी ठेकेदार को मैकेनाइज्ड क्लीनिंग का ठेका दिया। जिसे प्लेटफार्म, फुट ओवरब्रिज, ट्रैक समेत पूरे जंक्शन की निर्धारित समय पर सफाई करना था। लेकिन दो - तीन महीने में ठेकेदार बड़ी मुश्किल से मशीन जुटा सका और ठीक ढंग से सफाई नहीं करा। काम लापरवाही के कारण रेलवे ने ठेकेदार को ब्लेक लिस्टेड कर दिया।
जरूरत 25 कर्मचारियों की, 12 से चला रहे काम
फिलहाल जंक्शन की सफाई पर मंडल से 40 हजार रुपए मिलते है। इसमें 6 निजी कर्मचारी की सैलेरी, सफाई सामग्री और उपकरण खरीदी भी शामिल है। सफाई के लिए 25 कर्मचारी की आवश्यकता है। 6 रेलकर्मी को मिलाकर कुल 12 का स्टाफ है। निजी स्टाफ सुबह 7 से दोपहर 1 बजे तक। फिर 3 बजे से शाम 6 बजे तैनात रहता है। जबकि शाम 7 बजे रेलकर्मी सफाई कर रहे हैं।
मैकेनाइज्ड क्लीनिंग
जंक्शन पर ऐसे होगी नई सफाई व्यवस्था
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva